Sergei Brin

Sergei Mihhailovitš Brin (vene keeles Сергей Михайлович Брин; sündinud 21. augustil 1973 Moskvas) on Venemaal sündinud Ameerika arvutiteadlane ja ettevõtja. Ta asutas koos Larry Page'iga Google'i. 

Brin oli kuni 2019. aastani Google'i emaettevõtte Alphabet Inc. president. 2018. aasta veebruari seisuga oli Brin rikkuselt maailma kolmeteistkümnes inimene, hinnanguliselt oli tema vara väärtus 47,5 miljardit USA dollarit. 

2024. aasta lõpuks oli Brin tõusnud rikkurite edetabelis 7. kohale ja tema vara väärtus kasvanud 164 miljardi dollarini. 

Brin immigreerus Ameerika Ühendriikidesse koos perega Nõukogude Liidust kuueaastaselt. Ta sai bakalaureusekraadi Marylandi ülikoolis, kui oli astunud oma isa ja vanaisa jälgedes ja õppinud matemaatikat, samuti arvutiteadust. Doktorikraadi arvutiteaduse alal asus ta omandama Stanfordi ülikoolis. Seal tutvus ta Larry Page'iga, kellega hiljem sõbrunes. Nende magamistuba oli täis odavaid arvuteid ja nad rakendasid Brini andmekaevandamise süsteemi, et luua veebi otsingumootorit. Programm sai Stanfordis populaarseks ja nad katkestasid doktoriõpingud, et luua renditud garaažis Google.

Sergei isa on Marylandi ülikooli matemaatikaprofessor ja ema on NASA Goddardi kosmoselennukeskuse teadur.

 Viited 

Kategooria:Ameerika Ühendriikide ettevõtjad
Kategooria:Marylandi Ülikooli vilistlased
Kategooria:Stanfordi Ülikooli vilistlased
Kategooria:Google
Kategooria:Sündinud 1973